Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 3626

b) kereszttanterv, amely iskolafokokra, s azon belül is évfolyamokra bontva tartalmazza a tanulási tematikát és a tanulási programot. A kereszttantervek nem tartalmaznak sem a formatív értékelést orientáló teljesítménykövetelményeket, sem a szummatív értékelést segítő év végi követelményeket. Ezzel is azt erősítik, hogy a kereszttantervek célja nem újabb ismeretek, képességek tanítása, hanem vagy ugyanazon tanulási tárgy (tevékenység, ismeret) több szempontú megközelítése, s ez gyakran együtt jár azzal a lehetőséggel, hogy az adott tanulási tárgy – a kereszttantervi nézőpont alkalmazásának köszönhetően – gyakran kerüljön a figyelem előterébe. HOGYAN HASZNÁLHATÓK A KERESZTTANTERVEK? A kerettanterv tantárgyi tanterveinek mindegyike mellett figyelemfelhívó rövidítések jelzik, ha az adott tanterv adott tevékenységosztálya valamely kereszttanterv tartalmához kapcsolódik, azaz a kereszttanterv nézőpontjából is érdemes a tananyagrészlet interpretálásával próbálkozni. E rövidítések az alábbi formában jelennek meg a tantárgyi tantervek jobboldali lapszélein: 1. Mindennapi élethelyzetek elemzése Barátság és az új kapcsolatok. Mindennapi élethelyzetek elemzésének gyakorlása Szimpátia – barátság – tárgyilagosság megismerése. Segítséggel képes leírni megfigyelt mindennapi élethelyzetek szituációit. Önállóan képes leírni megfigyelt mindennapi élethelyzetek szituációit. ORVO ÖNI Kereszttantervek rövidítéseinek feloldása: ÉLET Felkészülés a felnőtt lét szerepeire EU EU és kultúra FOGY Értékvédelem és fogyasztóvédelem HON Hon- és népismeret INKO Információs és kommunikációs kultúra KUTA Tudomány- és kutatásmódszertan MÁS Másság az iskolában és az életben ORVO Egészség és orvoslás ÖNI Énkép, önismeret TANU Tanulásmódszertan UNIV Helyünk a világegyetemben VÉD Környezettudatos magatartás 2006/20/II. szám ÉNKÉP, ÖNISMERET KERESZTTANTERV 1–4. évfolyam 2006/20/II. szám Az Énkép, önismeret kereszttanterv alkalmazásának céljai az 1–4. évfolyamon Az önismeret betekintést ad az ember pszichés sajátosságaiba, az embernek önmagával, társaival, a társadalommal, a természettel és a szellemi szférával való bonyolult viszonyába. Az önismeret keretében a tanulók megismerkednek élettörténetükkel, saját maguk és családjuk történetével, külső és belső tulajdonságaikkal, aktuális személyiségükkel, szűkebb és tágabb kapcsolatrendszerük jellemzőivel. Az önismeret – szemben a világegyetemmel, a távoli tájakkal és korokkal, az idegen nyelvekkel és kultúrákkal, az általános törvényszerűségekkel való ismerkedést lehetővé tevő, a külvilág felé orientáló tantárgyakkal – a befelé, az ember felé forduló tudás megszerzését segíti, a tanulók sajátos egyediségének, közvetlen környezetüknek és a kettő közötti interakciónak az eljátszásával, megtapasztalásával, megbeszélésével, elemzésével, a róluk való ismeretszerzéssel. Az önismeret tanulásának célja a tanulók önismeretének, társismeretének, szociális helyzetfelismerő képességének erősítése, hatékony életvezetési, szociális problémamegoldási stratégiák, megküzdési módok kiépítése és ezáltal az alkalmazkodó és önérvényesítő képességeik fejlesztése. Az önismeret tanulásának célja az iskolai tanulás alsó szakaszában (az 1–4. évfolyamon) a tanulók figyelmének, érdeklődésének felkeltése önmaguk (és mások) iránt, annak bizonyítása, hogy nemcsak a külvilág, hanem a saját magunk (és mások) személyisége is lehet a tanulás tárgya. A folyamatos önismereti munka a tanulók többségénél segíti a pozitív énkép, a differenciált, reális önértékelés kialakulását, ami lehetővé teszi, hogy az ember békében éljen magával és környezetével. Ennek elérése érdekében a konkrét célok az alábbiak: Â Hibátlanul ismerjék meg a tanulók személyi adataikat, közvetlen családtagjaik személyi adatait, továbbá a személyi adatok legfontosabb gyakorlati alkalmazásait. Â Tudjanak azonosságot vonni és különbözőséget tenni az emberek között, szerezzenek tapasztalatot a másik ember direkt és indirekt jelzéseiről. Â Váljanak képessé az empátia, a szimpátia és az ellenszenv megfigyelésére, értékelésére. Â Ismerjék meg az életkoruknak és nemüknek megfelelő tipikus testi-lelki tulajdonságaikat, tevékenységeiket, képességeiket, motivációikat stb., a nemükből és a személyiségükből adódó különbségeiket, szerepszerű viselkedéseiket, tevékenységeiket. Â Ismerjék meg a család és néhány másodlagos (formális és informális) közösség alapvető funkcióit, jellemzőit. Â Szerezzenek információt az ember fejlődéséről, a fejlődési szakaszok jellemzőiről. Â Ismerkedjenek meg saját élettörténetükkel és – amennyiben családban élnek – családjuk történetével. Â Szerezzenek tapasztalatot mások róluk alkotott véleményéről. Â Szerezzenek ismeretet és tapasztalatot a személyiség fejlődését befolyásoló tényezőkről, az átlagostól eltérő személyiségfejlődésről. Â Alakuljon ki bennük empátia és tolerancia a másság iránt. 2006/20/II. szám Tanulási cél, tematikus tananyag, tanulási program

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes